Tartu Jaani kogudus
EELK Tartu Jaani kogudus oli luterlik kogudus TartusTartu praostkonnas, hiljem (enne teist maailmasõda) EELK Saksa praostkonnas. 1939. aastal, baltisakslaste ümberasumisel Saksamaale, anti Tartu saksa Jaani kogudusele kuulunud Jaani kirik õpetaja Joseph Alexander Sedlatschecki poolt üle Tartu praostkonna praostile Aleksander Kuusikule. Pärast baltisakslaste ümberasumist 1939. aastal eraldati Tartu Jaani kogudus 30. novembril 1939 Saksa praostkonnast ja arvati Tartu praostkonda kuuluvaks. 1. jaanuaril 2001 ühines Tartu Jaani kogudusega Tartu Ülikooli kogudus. Ühendatud kogudus kannab nime Tartu Ülikooli-Jaani kogudus.